సాద్ బిన్ జాఫర్

సాద్ బిన్ జాఫర్ ( Urdu   ; జననం 1986 నవంబరు 10) ఒక పాకిస్తానీ-కెనడియన్ క్రికెటర్, అతను అంతర్జాతీయ క్రికెట్‌లో కెనడాకు ప్రాతినిధ్యం వహిస్తున్నాడు. కెనడా క్రికెట్ జట్టు కెప్టెన్. సాద్ ఎడమచేతి వాటం ఆల్ రౌండర్.

పురుషుల T20I మ్యాచ్‌లో ఒక్క పరుగు కూడా ఇవ్వకుండా తన గరిష్ట కోటా ఓవర్లను (20-ఓవర్ల మ్యాచ్‌లో 4 ఓవర్లు) పూర్తి చేసిన ప్రపంచ రికార్డు సాద్ పేరిట ఉంది. T20I కెరీర్‌లో అత్యధిక మెయిడెన్ ఓవర్లు వేసిన 7వ బౌలర్‌గా నిలిచాడు.

T20I ఇన్నింగ్స్‌లో 414.28 స్ట్రైక్ రేట్‌తో 3వ అత్యధిక స్ట్రైక్ రేట్ రికార్డు సాద్ పేరిట ఉంది. 

 తొలినాళ్లలో కెరీర్ 
10 సంవత్సరాల వయసులో, అతను స్నేహితులతో వీధుల్లో టేప్ బాల్ క్రికెట్ ఆడటం ప్రారంభించాడు. తరువాత 14 సంవత్సరాల వయసులో, పాఠశాల క్రీడా ఉపాధ్యాయుడు సాద్‌ను గుర్తించి జూనియర్ స్కూల్ క్రికెట్ జట్టుకు ఎంపిక చేసి లెదర్ బాల్ క్రికెట్‌ పరిచయం చేశాడు. 2004లో, అతను ప్రీమియర్ డివిజన్‌లోని ఓవర్సీస్ క్రికెట్ క్లబ్ కోసం క్లబ్ క్రికెట్ ఆడటం ప్రారంభించాడు. 

టొరంటో విశ్వవిద్యాలయంలో చేరినప్పుడు, 2010లో క్రికెట్ అక్రాస్ ది పాండ్ కార్యక్రమం కింద ఇంగ్లాండ్‌కు పర్యటించిన CIMA టొరంటో మేయర్స్ టీం XI జట్టుకు నాయకత్వం వహించే అవకాశం అతనికి లభించింది  అతను 275 పరుగులు చేసి 11 వికెట్లు పడగొట్టి, అద్భుతమైన ఆల్ రౌండ్ ప్రదర్శనను కనబరిచాడు. పర్యటనలో వారి 9 మ్యాచ్‌లలో 7 విజయాలు సాధించడం ద్వారా మేయర్స్ టీం XI జట్టుకు కెప్టెన్‌గా కూడా అతను విజయవంతమైన పాత్ర పోషించాడు. 2015 ఆగస్టులో స్కార్‌బరో క్రికెట్ లీగ్ ప్రీమియర్ డివిజన్‌లో జరిగిన 50 ఓవర్ల ఆటలో అతను 262 పరుగులు చేసి నాటౌట్‌గా నిలిచాడు.

 అంతర్జాతీయ కెరీర్ 

 ప్రారంభ సంవత్సరాలు 
2008 జూన్‌లో సాద్, 2007-08 ICC ఇంటర్ కాంటినెంటల్ కప్ కోసం కెనడా జట్టుకు ఎంపికయ్యాడు. 2008 జూలై 4న బెర్ముడాతో జరిగిన మ్యాచ్ ద్వారా అంతర్జాతీయ క్రికెట్‌లోకి అడుగుపెట్టాడు. సెంచరీకి దగ్గరగా ఉన్న బెర్ముడా కెప్టెన్ ఇర్వింగ్ రొమైన్ వికెట్‌తో సహా 4 వికెట్లు పడగొట్టి తన తొలి మ్యాచ్‌లో అద్భుతంగా ఆడాడు.

2009 డిసెంబరులో, శ్రీలంకలో జరిగిన 2010 క్వాడ్రాంగులర్ ట్వంటీ20 సిరీస్ కోసం కెనడా జట్టులో అతను చోటు దక్కించుకున్నాడు.  2010 జనవరిలో, యునైటెడ్ అరబ్ ఎమిరేట్స్‌లో జరిగిన 2010 ICC వరల్డ్ ట్వంటీ20 క్వాలిఫైయర్ టోర్నమెంట్ కోసం కెనడా జట్టులో అతను స్థానం సంపాదించాడు. టోర్నమెంట్‌లోని 9వ మ్యాచ్‌లో UAEపై తన తొట్తతొలి T20 మ్యాచ్‌ ఆడాడు.

 కెప్టెన్సీ కెరీర్ 
కెప్టెన్‌గా జఫర్ రికార్డు ఫార్మాట్ మ్యాచ్‌లు గెలిచినవి ఓడినవి టై అయినవి ఫలితం తేలనివి గెలుపు % వన్డే  12 7 5 0 0 58.33% ట్వంటీ20  19 11 8 0 0 57.89% జాబితా A 16 11 5 0 0 68.75% చివరిగా నవీకరించబడిన తేదీ: 2024 సెప్టెంబరు 10
2022 జూలైలో, నేపాల్ పర్యటనకు వెళ్లే కెనడా జట్టుకు కెప్టెన్‌గా అతను నియమితుడయ్యాడు. ఈ పర్యటనలో రెండు వన్డే మ్యాచ్‌లు షెడ్యూల్ చేయబడ్డాయి కానీ నిరంతర వర్షం వలన మొదటి మ్యాచ్‌ పూర్తిగా రద్దైంది. రెండవ మ్యాచ్‌లో కెనడా నేపాల్‌పై 83 పరుగుల తేడాతో ఘన విజయం సాధించింది. 

2022 జూలైలో, అతను 2022 కెనడా క్రికెట్ వరల్డ్ కప్ ఛాలెంజ్ లీగ్ A టోర్నమెంట్ కోసం కెనడా జట్టుకు వైస్-కెప్టెన్‌గా ఎంపికయ్యాడు.  మలేషియాతో జరిగిన టోర్నమెంట్‌లోని ఆరవ మ్యాచ్‌లో, అతను లిస్ట్ A క్రికెట్‌లో తన తొలి ఐదు వికెట్ల పంటను సాధించాడు.

2022 అక్టోబరులో, 2022 డెసర్ట్ కప్ T20I సిరీస్ కోసం కెనడా జట్టుకు, 2019–2022 ICC క్రికెట్ వరల్డ్ కప్ ఛాలెంజ్ లీగ్ చివరి ఈవెంట్‌కు సిద్ధం కావడానికి ఒమన్‌తో జరిగిన ద్వైపాక్షిక 50 ఓవర్ల-ఎ-సైడ్ మూడు మ్యాచ్‌ల సిరీస్‌కూ అతను కెప్టెన్‌గా నియమితుడయ్యాడు. 2022 నవంబరు 14న, బహ్రెయిన్‌తో జరిగిన కెనడా మ్యాచ్‌లో, సాద్ 7 బంతుల్లో అజేయంగా 29 పరుగులు చేశాడు. 414.28 స్ట్రైక్ రేట్‌తో బ్యాటింగ్ చేసిన రెండవ బ్యాట్స్‌మన్‌గా నిలిచాడు, ఇది T20I ఇన్నింగ్స్‌లో అత్యధిక స్ట్రైక్ రేట్. 2022 డెసర్ట్ కప్‌లో T20I సిరీస్‌తో పాటు వన్డే సిరీస్ రెండింటినీ గెలుచుకుని సాద్, కెనడా కెప్టెన్‌గా చాలా విజయవంతమైన పనితీరును కనబరిచాడు. 

 కెప్టెన్సీ తర్వాత 
2024 జూలైలో సాద్, 2024 నెదర్లాండ్స్ ట్రై-నేషన్ సిరీస్ కోసం కెనడా వన్‌డే, టీ20I జట్లలో ఎంపికయ్యాడు. ఆ సిరీస్‌లలో 13 వికెట్లు పడగొట్టి, కెనడా తరపున అత్యధిక వికెట్లు తీసిన బౌలర్‌గా నిలిచాడు. 2024 ఆగస్టు 16న, USA తో జరిగిన కెనడా మ్యాచ్‌లో, సాద్ T20Iలో 50 వికెట్లు తీసిన మొదటి కెనడియన్ అయ్యాడు.

2024 సెప్టెంబరులో, అతను 2024 కెనడా ట్రై-నేషన్ సిరీస్ కోసం కెనడా వన్‌డే, T20I జట్టులో చోటు దక్కించుకున్నాడు. ఆ సిరీస్ ముగిసేసరికి కెనడా తరపున అత్యధిక పరుగులు సాధించిన, అత్యధిక వికెట్లు తీసుకున్న ఆటగాడిగా నిలిచాడు   ఫిబ్రవరిలో, అతను 2025 నమీబియా ట్రై-నేషన్ సిరీస్ కోసం కెనడా వన్‌డే, T20I జట్లలో చోటు దక్కించుకున్నాడు.

2025 ఏప్రిల్లో, కేమన్ ఐలాండ్స్‌లో జరిగిన 2025 నార్త్ అమెరికన్ కప్ కోసం కెనడా జట్టులో అతనికి స్థానం లభించింది. అతను 9 వికెట్లు తీసుకుని, టోర్నమెంటులో కెనడా తరపున 2వ అత్యధిక వికెట్లు తీసిన బౌలరుగా, అత్యంత పొదుపైన బౌలరుగా నిలిచాడు. 2025 మేలో, అతను 2025 యునైటెడ్ స్టేట్స్ ట్రై-నేషన్ సిరీస్ కోసం కెనడా జట్టులో చోటు దక్కించుకున్నాడు.

2025 జూన్లో, అతను 2025 పురుషుల T20 ప్రపంచ కప్ అమెరికాస్ క్వాలిఫైయర్ కోసం కెనడా జట్టులో చోటు దక్కించుకున్నాడు. బహామాస్‌తో జరిగిన టోర్నమెంటు 9వ మ్యాచ్‌లో, అతను దేశం తరపున 100 అంతర్జాతీయ వికెట్లు తీసిన మొదటి కెనడియన్ అయ్యాడు. బెర్ముడాతో జరిగిన టోర్నమెంటు 12వ మ్యాచ్‌లో, అతను ఆరవ సారి T20I మ్యాన్ ఆఫ్ ది మ్యాచ్ అవార్డు గెలుచుకుని, ఆ అవార్డులు గెలుచుకున్న కెనడియన్ ఆటగాళ్ళలో అగ్రస్థానంలో నిలిచాడు. 2025 ఆగస్టులో, అతను 2025 కెనడా ట్రై-నేషన్ సిరీస్ కోసం కెనడా జట్టులో చోటు దక్కించుకున్నాడు.

 మూలాలు 

వర్గం:కెనడా టీ20 క్రికెట్ క్రీడాకారులు
వర్గం:1986 జననాలు
వర్గం:జీవిస్తున్న ప్రజలు